《雁儿落过得胜令·寻致争不致争》
元代·高克礼

寻致争不致争，既言定先言定。论至诚俺至诚，你薄幸谁薄幸？岂不闻举头三尺有神明，忘义多应当罪名！海神庙见有他为证。似王魁负桂英，碜可可海誓山盟。绣带里难逃命，裙刀上更自刑，活取了个年少书生。

作者简介：高克礼[元]（约公元一三三一年前后在世）字敬臣，（一作敬德），号秋泉，河间人。生卒年及生平均不详，约元文宗至顺中前后在世。工散曲。性淡泊。以荫官至庆元理官。为政以清净为务，不尚苛刻。克礼工古今乐府，有名于时。尝和杨维桢西湖竹枝词。所作散曲，今见雁儿落过德胜令二支。